
RAPORT

asupra proiectului de Lege privind aprobarea Ordonanţei de urgenţă a Guvernului nr.26/2007 pentru modificarea art.7 din Ordonanţa de urgenţă a Guvernului nr. 139/2005 privind administrarea pădurilor din România  
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.26/2007 pentru modificarea art.7 din Ordonanţa de urgenţă a Guvernului nr.139/2005 privind administrarea pădurilor din România, transmis cu adresa nr.PL. x 423  din 30 mai 2007 şi înregistrată sub nr.24/285/30.05.2007. 
La întocmirea raportului, Comisia a avut în vedere avizul favorabil al Consiliului Legislativi.
 Proiectul de lege are ca obiect de reglementare aprobarea Ordonanţei de urgenţă a Guvernului nr.26/2007 pentru modificarea art.7 din Ordonanţa de urgenţă a Guvernului nr.139/2005 privind administrarea pădurilor din România. 
Proiectul de Lege privind aprobarea Ordonanţei de urgenţă a Guvernului nr.26/2007 pentru modificarea art.7 din Ordonanţa de urgenţă a Guvernului nr. 139/2005 privind administrarea pădurilor din România face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Sorin Chelmu, secretar general în Ministerul Agriculturii şi Dezvoltării Rurale. 
La lucrările comisiei au fost prezenţi 26 de deputaţi, din totalul de 27 de membri ai comisiei.

Proiectul de lege a fost adoptat în unanimitate, în forma prezentată de Senat, în şedinţa din 20 iunie 2007.

Proiectul de lege  a fost adoptat de Senat în şedinţa din 28 mai 2007.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.

